NaiveNeuron/SloPal huggingface dataset:
Viskupič, Jozef, poslanec NR SR (2012-06-19):
Ďakujem. Pani poslankyňa Žitňanská, chcem sa poďakovať za jeden moment, ktorý úvodom vášho vystúpenia zaznel. A to bol spôsob, akým ste sa chceli podeliť o niektoré prvky absurdity, ktoré vnímate za posledné obdobie. Aj keď viem, že pri niektorých témach nemáme veľmi spoločný názor v opozícii, určite sa viem stotožniť s pocitom absurdity, že nieže opozícia nepredkladá návrhy, ale že spôsob, akým sa opozícia má zhostiť svojej úlohy, to je akési dopisovanie si s premiérom tejto krajiny. Pristúpili sme s miernymi obavami k tomuto. A takisto ten pocit absurdity zdieľame hlavne v tom, že tuná je presne ten priestor, kde by sme sa mali baviť o ozdravnom balíčku. A ten balíček by mal mať konkrétnu podobu zákonov. Zatiaľ sa bavíme o jednom zákone a to je zákon, ktorý, a ten pocit absurdity vnímam takisto, oslabuje prvok istoty obyčajných ľudí, ba, priam môžem povedať, ide proti nim, pretože ochrana vkladov je dosť dôležitý moment. Ja si len myslím, že to absurdné divadlo, ktoré je jedným zo smerov alebo je to smer avantgardného divadla, nebude pokračovať ďalej, pretože premiér tejto krajiny nie je Samuel Beckett a, dúfam, minister financií nie je Eugéne Ionesco. Ďakujem.
Laššáková, Jana, podpredsedníčka NR SR (2014-11-08):
Pani poslankyňa Hufková.
J. Horváth, poslanec: (2009-06-03):
Návrh vyhlásenia pridelil predseda Národnej rady Slovenskej republiky svojím rozhodnutím č. 1142 z 1. júna 2009 na prerokovanie Zahraničnému výboru Národnej rady Slovenskej republiky s tým, že ako gestorský výbor podá Národnej rade Slovenskej republiky správu o výsledku prerokovania uvedeného návrhu vo výbore. Výbor prerokoval návrh v určenej lehote. Zahraničný výbor Národnej rady Slovenskej republiky, vážené kolegyne, vážení kolegovia, ako gestorský výbor na základe uznesenia z 3. júna 2009 č. 157 a stanovísk poslancov gestorského výboru odporúča Národnej rade Slovenskej republiky schváliť návrh vyhlásenia (tlač 1125) s tromi pozmeňujúcimi a doplňujúcimi návrhmi. Správa Zahraničného výboru Národnej rady Slovenskej republiky o výsledku prerokovania návrhu vyhlásenia v zahraničnom výbore bola schválená uznesením Zahraničného výboru Národnej rady Slovenskej republiky č. 158 z dnešného dňa, z 3. júna 2009. Týmto uznesením výbor zároveň poveril člena výboru Juraja Horvátha plniť úlohy spravodajcu. Pán predsedajúci, ďakujem pekne, skončil som. Prosím, otvorte rozpravu.
Šipoš, Michal, poslanec NR SR (2024-02-21):
Ďakujem veľmi pekne za slovo. Ďakujem za vystúpenie Richardovi Vašečkovi a chcem privítať medzi nami prezidentského kandidáta Petra Pellegriniho a chcem ho na úvod vyzvať, aby prestal robiť handru z Ústavného súdu a poslal novelu Trestného zákona na zverejnenie v Zbierke zákonov. Verím, že si pán Pellegrini stojí za svojimi slovami, tak ako to hovoril v prvom prejave, keď bol zvolený za predsedu parlamentu a ako to hovorí v každom jednom videu, kde sa prihovára svojim voličom... (Prerušenie vystúpenia predsedajúcim.)
P. Hrušovský, podpredseda NR SR: (2002-05-16):
Páni poslanci, budeme pokračovať v rokovaní 54. bodom. Pán minister Magvaši má ešte jeden návrh. Ja odporúčam, keby sme ho prerokovali. Medzinárodnú zmluvu. Návrh na vyslovenie súhlasu Národnej rady Slovenskej republiky s ratifikáciou Dohovoru Medzinárodnej organizácie práce o bezpečnosti a zdraví v poľnohospodárstve č. 184 z roku 2001, ktorú prerokúvame ako tlač č. 1527. Pán minister, nech sa páči, uveďte stanovisko vlády. P. Magvaši, minister práce, sociálnych vecí a rodiny SR: Vážený pán podpredseda, vážené dámy, vážení páni. Minuloročná 89. konferencia Medzinárodnej organizácie práce prerokovala nový Dohovor Medzinárodnej organizácie práce o bezpečnosti a zdraví v poľnohospodárstve č. 184, ktorým sa vlastne formulujú zásady, ako dodržiavať bezpečnosť a zdravie v poľnohospodárstve. Pri právnej analýze, ktorú sme uskutočnili, nám vyšlo, a to dokonca už bolo v prípravných prácach, ktoré sme vykonávali, sa ukázalo, že vlastne tento dohovor, právny poriadok Slovenskej republiky napĺňa tento Dohovor Medzinárodnej organizácie práce o bezpečnosti a zdraví v poľnohospodárstve. Táto zmluva má charakter podľa Ústavy Slovenskej republiky nad zákonmi Slovenskej republiky, ale sú zahrnuté vlastne všetky tieto riešenia v dohovoroch už dnes do právneho poriadku Slovenskej republiky. Ak sa rozhodnete podporiť tento Dohovor Medzinárodnej organizácie práce o bezpečností a zdraví v poľnohospodárstve, Slovenská republika na 90. konferencii Medzinárodnej organizácie práce bude spôsobilá odovzdať ratifikačné listiny a budeme podľa všetkého druhou krajinou na svete, ktorá takýto dohovor potvrdí. Ďakujem vám.
Grendel, Gábor, podpredseda NR SR (2023-03-17):
S reakciou na faktické poznámky pán poslanec Viskupič.
Blanár, Juraj, podpredseda NR SR (2022-12-07):
Ďakujem. Toľko pán špeciálny prokurátor. Uzatváram možnosť prihlásiť sa s faktickými poznámkami, ktorých je celkom trinásť. Ako prvý pán poslanec Robert Fico.
Hreha, Štefan, poslanec NR SR (2015-09-18):
Vážený pán predsedajúci, panie poslankyne, páni poslanci v súlade s 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 83 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbor pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet. Odporúčam, aby predmetný návrh zákona prerokovali do 9. novembra 2015 a gestorský výbor do 10. novembra 2015. Pán predsedajúci, prosím, otvorte rozpravu k uvedenému návrhu zákona.
B. Bugár, podpredseda NR SR: (2003-07-03):
(Hlasovanie.) Prítomných je 98 poslancov, za 96, proti 1, zdržal sa 1. Konštatujem, že návrh pána poslanca Drgonca na vydanie zákona o zodpovednosti za výkon verejnej moci (tlač 209) sme presunuli na septembrovú schôdzu. Takže nasledujúcim bodom programu po týchto hlasovaniach je druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov . Návrh zákona ste dostali pred prvým čítaním ako tlač 208 a spoločnú správu výborov máte v tlači 208a. Dávam teraz slovo poslancovi Jánovi Drgoncovi, ktorý za skupinu poslancov návrh zákona odôvodní. J. Drgonec, poslanec: Dámy a páni, nebudem vlastne vôbec uvádzať návrh zákona, pretože uvádzal som ho už pri prvom čítaní. Novela je veľmi stručná a jej podstatou je zosúladenie platnej právnej úpravy s režimom Protokolu č. 1 k Európskemu dohovoru o ochrane práv a slobôd, ako aj s článkom 20 Ústavy Slovenskej republiky. Len jednu poznámku. Pôvodný návrh navrhuje účinnosť zákona od 1. júla, čo je dnes vylúčené, pretože ak by sa schválil tento termín, zákon by sa stal de facto neústavný. Súčasťou pozmeňujúcich návrhov, ktoré sú predložené, je aj zmena tohto termínu tak, aby zákon nadobudol účinnosť 1. augusta 2003. Ďakujem za pozornosť.
Fronc, Martin, poslanec NR SR (2013-04-16):
Ďakujem, pán podpredseda. Pán minister, vo svojom vystúpení ste hovorili o investičných stimuloch pre veľkých podnikateľov. To počúvam o tých investičných stimuloch pre veľkých podnikateľov už roky, desiatky rokov a výsledok je, že nezamestnanosť je najvyššia. Moja otázka znie: Kedy budete investovať do budúcnosti a budú investičné stimuly pre vzdelávanie? A povedali ste, aby sme vám dali aj rady, ja to opakujem vždy, aj keď som s vami a keď ste na výbore pre európske záležitosti. Pred 20 rokmi Slovensko, ako celá Európa, prešlo na trojstupňový vysokoškolský systém vzdelávania, vo vašich rukách sú tabuľky Kvalifikačné predpoklady pre výkon povolaní. Dodnes sa nezmenili a vyžadujeme na výkon mnohých povolaní vzdelanie vysokoškolské druhého stupňa, kde by stačil prvý stupeň. Urobte aj túto zmenu. Ďakujem.
M. Číž, podpredseda NR SR: (2008-04-01):
Teraz má slovo kolega Ivančo.
Dostál, Ondrej, poslanec NR SR (2021-01-14):
Vážený pán minister, vážený pán podpredseda Národnej rady, vážené kolegyne, kolegovia, sme v druhom čítaní v skrátenom legislatívnom konaní, ale keďže to skrátené legislatívne konanie je tak super skrátené, tak možnože budem hovoriť niečo, čo by som hovoril inak aj v prvom čítaní, alebo dokonca v rozprave k skrátenému legislatívnemu konaniu, lebo k niektorým veciam sa bolo naozaj problematicky dostať. A prvá z vecí, ku ktorej by som sa chcel vyjadriť, je čl. IV návrhu, teda tá známa novela zákona o poskytovateľoch, ktorá okrem iného rieši aj tú otázku podmienok očkovania a sankcionovania porušenia podmienok očkovania. Ja by som poprosil prípadne, ak prebiehajú nejaké rozhovory, keby mohli trošku ďalej prebiehať, aby sme nerušene mohli rokovať a... (Smiech v sále. Prerušenie vystúpenia predsedajúcim.)
P. Hrušovský, predseda NR SR: (2004-09-10):
(Hlasovanie.) 122 prítomných, 111 za návrh, 9 proti, 2 sa zdržali. Návrh sme schválili. Teraz poprosím pána poslanca, aby predniesol návrh uznesenia k prerokúvanému návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Švédskeho kráľovstva o medzinárodnej cestnej osobnej a nákladnej doprave , ktorý prerokúvame ako tlač 803. Nech sa páči, pán poslanec.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme.
Gál, Gábor, poslanec NR SR (2013-06-05):
Ďakujem pekne, pán podpredseda. Začnem od konca. Vôbec som, nemyslím, že taký zákon nie je potrebný, hlavne kvôli tomu, že ľudia, čo aj spomenul pán poslanec Mičovský, že keď sami sa stanú agentmi alebo oznámia korupciu, sú vyobcovaní neprávom alebo je im sťažené spoločenské uplatnenie. To je jedna vec. Ale netreba sa zamerať len na ad post riešenia, lebo toto už je vtedy, keď je, keď už dôjde k tej korupcii. Treba odstrániť to korupčné správanie. Alebo proste odstrániť sa to neodstráni, lebo aj, aj v najvyspelejších demokraciách, bohužiaľ, sa to vyskytuje. Pán poslanec Hraško na mňa reagoval s tým, že neobrátili sa na Ľudovú platformu alebo na nás, lebo ich niekedy vylúčime z tých procesov. Ale my sa najprv musíme dohodnúť v rámci Ľudovej platformy, kde sú politické strany, ktoré majú hodnotovo najbližšie. Keď my sa nevieme dohodnúť na nejakej úprave nejakého zákona, tak potom načo ideme ďalej, keď už nemám podporu KDH, nemáme podporu SDKÚ. Tam, keď nájdeme podporu, ideme, ideme ďalej a rokujeme aj ďalšími politickými krokmi. A, pán poslanec Hraško, ešte tu budete tri roky, keď všetko dobre dopadne, alebo možno, možno len rok, keď ešte lepšie dopadne, že budú predčasné voľby a nebude vláda jednej strany, ale potom môžeme spraviť sumár, že čo všetko sa vám podarilo, lebo 83 poslancov nepustí. Nepustí, tu je vždy nejaká väčšina. Ste kvázi v opozícii, tak uvidíte. A potom si spravíme taký sumár a sadnime si k tomu, aké máte výsledky, lebo to je len snaha, a výsledok je dôležitý.
Kamenický, Ladislav, poslanec NR SR (2023-06-22):
V utorok.
Grendel, Gábor, podpredseda NR SR (2020-11-25):
Pán poslanec Valášek.
M. Číž, podpredseda NR SR: (2008-01-30):
Teraz má slovo s faktickou pán poslanec Senko.
B. Hradecký, poslanec: (2009-12-01):
Predseda Národnej rady Slovenskej republiky svojím rozhodnutím č. 1312 z 12. októbra 2009 pridelil návrh na vyslovenie súhlasu Národnej rady Slovenskej republiky Výboru Národnej rady Slovenskej republiky pre financie, rozpočet a menu ako gestorskému výboru. Predmetný návrh na vyslovenie súhlasu Národnej rady Slovenskej republiky bol prerokovaný v stanovenom termíne. K zmene článkov Dohody o Medzinárodnej banke pre obnovu a rozvoj výbor zaujal stanovisko, že odporúča pre Národnú radu Slovenskej republiky s uvedenou zmenou vysloviť súhlas. Gestorský výbor na základe stanovísk poslancov k návrhu na vyslovenie súhlasu Národnej rady Slovenskej republiky so zmenou článkov Dohody o Medzinárodnej banke pre obnovu a rozvoj odporúča Národnej rade Slovenskej republiky podľa čl. 86 písm. Ústavy Slovenskej republiky so zmenou článkov Dohody o Medzinárodnej banke pre obnovu a rozvoj vysloviť súhlas. Súčasne ma poveril prednesením tejto správy a návrhom a postupom pri hlasovaní o tomto návrhu. Ďakujem, pán predsedajúci.
M. Hort, podpredseda NR SR: (2008-06-25):
Pán minister, jeden krátky exkurz. Stále nie je doriešená kauza Privilégium, kde pán premiér dal slovo. Dnes je to v exekúcii. Pani ministerka sedí na svojom poste. Pôjdem odzadu. Pán Valentovič až vtedy, keď náhle ochorel, tak pán premiér zistil, že tam nepatrí. Kašického odvolal vtedy, keď zistil pán premiér, že naozaj už tohto roku sneh nenapadne a že tie štyri miliardy je naozaj silná káva. No a ten Fond národného majetku, ktorý mohol vyriešiť v januári, tak riešil v júni, neboli by bývali tie škody. Ja vám chcem dať jednu radu. Vy ste pragmatický vraj veľkopodnikateľ v politike. Pán minister, veľmi som si vážil, že ste doposiaľ nerozprávali o sociálnom štáte. Aspoň ja som si to nepamätal. Dnes ste to prvýkrát porušili. Ja za to, že ste nerozprávali, lebo však ste inej krvnej skupiny, tak som si vás dokonca vážil. Ale prosím vás, nežartujte aj vy so sociálnym štátom. Veď to, čo tu predvádzate, to vôbec nie je pre ľudí, to je pre tú už spomínanú oligarchiu, veď vo vašom konkrétnom prípade prvýkrát premiér nielenže nekonal, ale nekonal na pokyn finančnej skupiny. Takže prosím vás, zachovajte si svoju úroveň a už nám nerozprávajte o sociálnom štáte, lebo je to tu úplne o niečom inom a vaša kauza je toho jasným dokladom.
Hlina, Alojz, poslanec NR SR (2014-01-28):
Áno, nemá to význam, lebo ma tu ruší... (Prerušenie vystúpenia predsedajúcou.)
Hrušovský, Pavol, podpredseda NR SR (2011-05-24):
Hlasujeme, páni poslanci, o návrhu nepokračovať v rokovaní o návrhu zákona, ktorý predložili poslanci Kaník a Chren. (Hlasovanie.) 146 prítomných, 68 za, 75 proti, 3 sa zdržali. Návrh sme neschválili. Prosím o ďalší návrh.
Drucker, Tomáš, minister zdravotníctva SR (2018-02-01):
Ďakujem veľmi pekne. Vážený pán predsedajúci, vážené panie poslankyne, páni poslanci, k odpovedi pre pána poslanca Jurzycu stručne skúsim odpovedať. OECD dáta sa vypĺňajú na základe daných možností informačných systémov jednotlivých členských krajín. Okrem kľúčových indikátorov sú mnohé, kde napríklad aj Slovensko vypĺňa a niektoré iné členské krajiny nie. 	Na Slovensku v súčasnosti Ministerstvo zdravotníctva Slovenskej republiky disponuje údajmi o úmrtnosti pacientov do 30 dní po hospitalizácii a prezistí, prečo tieto údaje nie sú zasielané do OECD. K dnešnému dátumu nemáme systém merania času konzultácií u lekárov, čo je dôvod, prečo sa táto informácia nezasiela. Je možné, že niektoré členské krajiny túto hodnotu ručne dopočítavajú na základe počtu pacientskych návštev, ordinačného času lekárov, na základe elektronického zdravotníctva alebo iným spôsobom. Tento údaj vieme poskytnúť aj my, ale nevieme ho v súčasnosti presne merať a predpokladáme, že práve vďaka elektronickému zdravotníctvu budeme lepšie vedieť aproximovať tento údaj.
P. Paška, predseda NR SR: (2008-11-28):
(Hlasovanie.) 138 prítomných, 55 za, 27 proti, 55 sa zdržalo, 1 nehlasoval. Ani tento návrh sme neschválili.
Blanár, Juraj, podpredseda NR SR (2023-06-27):
Skôr ako odovzdám slovo ďalšiemu pánovi poslancovi Kuriakovi, ktorý tu aj tak nie je, tak chcem privítať na balkóne študentov cirkevného Gymnázia Štefana Mišíka zo Spišskej Novej Vsi. Vitajte! (Potlesk.) A rovnako strednú odbornú školu, teda študentov Strednej odbornej školy dopravnej zo Žiliny. Vitajte! (Potlesk.) Takže pán poslanec Kuriak sa nenachádza v rokovacej sále. Stráca možnosť vystúpiť s faktickou poznámkou. Pán poslanec Vons je tu? Udeľujem mu slovo.
Danko, Andrej, predseda NR SR (2019-09-13):
Poslanec Senko.
Jurinová, Erika, podpredsedníčka NR SR (2013-06-26):
Ďakujem pekne, pán poslanec, na vaše vystúpenie nie sú faktické poznámky. Dávam slovo ďalšiemu písomne prihlásenému pánovi poslancovi Jozefovi Mihálovi. Nech sa páči.
Bugár, Béla, podpredseda NR SR (2011-03-30):
Ďakujem. Pán spravodajca, nechcete zaujať stanovisko? (Reakcia spravodajcu.) Ďakujem pekne. Vážené panie poslankyne, vážení páni poslanci, pristúpime k hlasovaniu o tomto bode, ktorý prerokovávame v skrátenom legislatívnom konaní. Nech sa páči, pán spravodajca, môžete uviesť hlasovanie.
Števulová, Zuzana, poslankyňa NR SR (2023-11-23):
198. Pán poslanec, ja by som chcela reagovať na niekoľko zaujímavých momentov z vášho prejavu. V prvom rade ste povedali, že nehráme mediálne hry, ktoré rozdeľujú policajtov na dobrých a zlých. No veď áno, veď o tom je práve aj náš návrh na vyslovenie nedôvery, veď my sme tu tí, ktorí poukazujeme na to, že by sme nemali hodnotiť ten postup policajtov a postup ministra podľa toho, či ide o dobrých alebo zlých policajtov, ale podľa toho, či minister postupoval zákonne, alebo nie. Takisto ma veľmi prekvapilo, že vy aj vaši kolegovia vo svojich príspevkoch sa odvolávate na dianie počas príchodu ukrajinských odídencov z dôvodu agresívnej ruskej vojny na Ukrajine a že to teda využívate na obhajobu vášho ministra, keď v programovom vyhlásení vlády k predmetu pred pár dňami schvaľovali vám, ste sa veľmi vyhýbali vôbec zmienke o Rusku ako agresorovi, takže super, že aspoň teda odvolávanie ministra vás prinúti sa pozrieť na túto situáciu. No a veľmi oceňujem, že ste povedali o vašej ambícii byť ľavicou škandinávskeho typu. Áno, Škandinávia je aj naším vzorom a keby naozaj to bola pravda, že tu máme ľavicu škandinávskeho typu, ktorá vládne, tak dnes by sme sa nebavili predsa o vyslovení nedôvery ministrovi vnútra, lebo už len za tie vyjadrenia, ktoré mal na adresu sudcu, za ktoré sa síce neskôr ospravedlnil, by podal v Škandinávii demisiu. Ďakujem. (Potlesk.)
P. Paška, predseda NR SR: (2010-02-09):
(Hlasovanie.) 132 prítomných, 129 za, 3 sa zdržali. Tieto návrhy sme schválili.
Laššáková, Jana, podpredsedníčka NR SR (2014-02-11):
Na vystúpenie pána poslanca nie sú faktické poznámky. Pani poslankyňa Horváthová mi oznámila, že sa dohodli s pánom poslancom Hraškom na vzájomnej výmene, takže teraz vystúpi pani poslankyňa Horváthová a pán poslanec Hraško bude namiesto nej teraz na siedmom mieste. Poprosím vás o zmenu. Nech sa páči, pani poslankyňa, máte slovo.
V. Veteška, podpredseda NR SR: (2005-06-23):
Takže najskôr budú faktickými poznámkami pani poslankyňa Bollová, pán poslanec Polka a pán poslanec Heriban reagovať. Končím možnosť ďalších prihlášok s faktickými poznámkami. A potom vystúpi v rámci svojho práva pán poslanec Banáš ako navrhovateľ. Zapnite mikrofón pani poslankyni Bollovej, prosím. D. Bollová, poslankyňa: Ďakujem pekne, pán podpredseda. Pán kolega Nagy, chcem z druhého konca začať reagovať na vaše vystúpenie. Spomínali ste tuná, že to je v rozpore so zákonom o archívnictve. Predpokladám, že sa vám dostalo do rúk vyhlásenie Spoločnosti slovenských archivárov, ktoré upozorňuje na to, že ministerstvo financií sa pokúša narušiť registratúru, aby sa v tých archívoch mohlo diať všeličo, čo sa vám nepáči. Som zvedavá, či podporíte toto vyhlásenie, aby teda v tých archívoch poriadok bol. To je jedna vec. Druhá vec. Horlíte, že by v takejto činnosti mohli opustiť Ústav pamäti národa dôležité dokumenty. Chcem sa spýtať, pán poslanec, či beriete do úvahy, čo všetko dodnes už a rôznym spôsobom nezákonným opustilo Ústav pamäti národa, ktoré dokumenty pôvodne tam sa nachádzajúce sa dnes tam nenachádzajú. Ďalej. Je chvályhodné, pán poslanec, že ste nás oboznámili s listami expertov a dozvedeli sme sa dokonca aj, aký výsledok malo expertízne konanie v Moskve. To je v poriadku. Pýtam sa ale, načo strácame toľko času a hráme sa so slovíčkami, keď vieme, že mnohí z poslancov, ktorým stranícka disciplína nedovoľuje otvorene vysloviť mienku, by ju vyslovili, pričom určite by sa nezhodovala s vašou. Ale hádam nik z nás nebude protirečiť navrhovateľovi v snahe potvrdiť pravdu alebo vyvrátiť lož. Myslím, že by bolo vhodné, keby sme tento dlhý čas, čo venujeme rečiam o ničom, resp. prehadzovaním slov z jednej strany na druhú, venovali niečomu inému. Dovoľme pánu poslancovi dokázať pravdu. Ďakujem.
Zmajkovičová, Renáta, podpredsedníčka NR SR (2012-07-24):
Poprosím, kolegyne, kolegovia, počúvajme sa navzájom, počúvajte pani poslankyňu. Ďakujem.
Hrušovský, Pavol, podpredseda NR SR (2011-06-30):
Pani poslankyňa Gabániová.
Kotleba, Marek, poslanec NR SR (2020-06-03):
Ďakujem za slovo. Začali ste tu hovoriť o generácii tridsiatnikov, čiže, samozrejme, rok 1968 si nebudete pamätať, ale určite si, alebo teda neviem, či si, ale mali by ste si pamätať aj rok 1999 a operáciu Spojená sila. Ak si pamätáte bombardovanie Srbska, kde bez Bezpečnostnej rady OSN NATO zaútočilo na Srbov, bombardovalo Belehrad a tí tridsiatnici si to dobre pamätajú, lebo mám stade veľa známych aj športovcov, aj zápasníkov, aj iných športovcov, ktorí si to pamätajú. A nezabúdajme na to, že pri tejto, pri tejto spojeneckej sile išlo o tzv. humanitárne bombardovanie, ako sme sa dopočuli z niekoho úst, našťastie už nebohého. Ale zapamätajme si jednu vec, že išlo o 2 300 leteckých útokov, 14-tisíc hodených bômb, samozrejme, vrátane ochudobneného uránu, na to netreba zabudnúť, kazetovou muníciou bolo zabitých 2-tisíc civilistov, ďalších tisíc civilistov bolo nezvestných, 5-tisíc ľudí sa muselo vysťahovať a bolo zabitých skoro sto detí. Takže nezabúdajme na to, čo je to spojenecká sila. Ďakujem pekne.
Grendel, Gábor, podpredseda NR SR (2022-11-10):
Ďakujem pekne. Otváram rozpravu, do ktorej som dostal tieto písomné prihlášky. Ako poverení členovia poslaneckých klubov vystúpia v tomto poradí: pán poslanec Boris Susko, pani poslankyňa Mária Kolíková a pán poslanec Miloš Svrček, za kluby SMER-SD, SaS a SME RODINA. Po nich ešte vystúpia pani poslankyňa Hajšelová, pán poslanec Dostál a pán poslanec Šeliga, ale ešte pred nimi ako prvý vystúpi v rozprave pán spravodajca, pán poslanec Lukáš Kyselica. Nech sa páči.
Bugár, Béla, podpredseda NR SR (2018-12-04):
Nech sa páči, prezentujme sa a hlasujme. (Hlasovanie.) Prítomných 144 poslancov, za 23, proti 6, zdržalo sa 115 poslancov. Návrh sme neschválili.
Laššáková, Jana, podpredsedníčka NR SR (2015-12-01):
Vážené panie poslankyne, vážení páni poslanci, pokračujeme v popoludňajšom rokovaní dvanásteho dňa 58. schôdze Národnej rady Slovenskej republiky o návrhu na vyslanie príslušníkov ozbrojených síl Slovenskej republiky do výcvikovej misie EUTM MALI . Návrh má tlač 1861 a správa výborov má tlač 1861a. Návrh uvedie minister obrany Slovenskej republiky Martin Glváč. Nech sa páči, pán minister, máte slovo.
Pellegrini, Peter, predseda NR SR (2015-11-10):
Ďakujem pekne. Pán poslanec Mikloško.
Hladký, Pavol, poslanec NR SR (2010-10-14):
Vážený pán predsedajúci, vážení páni ministri, vážené panie poslankyne, vážení páni poslanci. Výbor Národnej rady Slovenskej republiky pre obranu a bezpečnosť ma určil ako spravodajcu k vládnemu návrhu zákona o poskytovaní dotácií v pôsobnosti Ministerstva vnútra Slovenskej republiky, tlač 91. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 24. septembra 2010 č. 73 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v druhom čítaní v lehote do 24. novembra 2010 a gestorský výbor do 26. novembra 2010. Vážený pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2013-02-14):
Pán poslanec Jarjabek.
M. Číž, podpredseda NR SR: (2008-11-25):
Slovo má pani poslankyňa Mušková. Pripraví sa pani poslankyňa Gibalová.
Grendel, Gábor, podpredseda NR SR (2022-09-21):
Pán poslanec Milan Vetrák.
B. Bugár, podpredseda NR SR: (2003-12-03):
(Hlasovanie.) Prítomných 133 poslancov, za návrh hlasovalo 132, hlasovania sa zdržal 1. Konštatujem, že spomínané body zo spoločnej správy sme schválili. Nech sa páči.
Poliačik, Martin, poslanec NR SR (2013-12-18):
No, Richard, tak potom možno by ste sa mali dohodnúť, lebo dvaja predkladatelia mi povedali dve rôzne veci. Erika povedala, že, áno, síce si toho nebola vedomá, ale súhlasí s tým, že by sa to malo týkať aj týchto prípravkov. Ty definuješ teda tú vetu v tom zákone nejak inak. Tak čo ja hovorím, čo hovorím, je, že čakal by som vyjadrenie k tejto téme v dôvodovej správe. Inak to považujem za právnicky nepoctivý návrh. To je celé. Lebo to dáva možnosť extenzívnemu výkladu. A ja už som mal teda skúsenosť s mnohými extenzívnymi výkladmi niektorých riadkov zákona a nerád by som sa práve pri tomto dočkal toho, že na základe nejakého extenzívnejšieho výkladu by sa „tabletky po“ začali sťahovať z lekární. To je prvá vec. Druhá vec. Ja som vôbec neporovnával, neporovnával problémy ľudí, ktorí prišli vyjadriť svoj názor na Pochode za život, s problémami typu, s problémami typu nezamestnanosť. Nie, ja som stále ostával pri tých hodnotových veciach a pri tom, čo sa deje vonku medzi tými ľuďmi. Ja by som napríklad veľmi rád vedel, koľko z tých ľudí, ktorí boli na pochode, majú niekoho vo svojej rodine, dievča, ženu, ktorá bola nútená ísť na potrat, lebo buď nechcela to dieťa, alebo si myslela, že ho nedokáže dobre vychovať. Mne stále proste ten počet potratov a ich schvaľovanie v populácii nekorešponduje s tým, že ako ľudia proklamujú svoju ideologickú alebo náboženskú orientáciu. Takže tam niekde je priestor pre prácu pre... (Prerušenie vystúpenia časomerom.)
Laššáková, Jana, podpredsedníčka NR SR (2013-10-30):
Vyhlasujem všeobecnú rozpravu za skončenú. Chce zaujať stanovisko navrhovateľ? Nie. K rozprave sa chce vyjadriť spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. Návrh ústavného zákona je uverejnený ako tlač 735. Návrh na jeho pridelenie na prerokovanie výborom je v rozhodnutí č. 709. Dávam slovo pani poslankyni Lucii Žitňanskej, aby za skupinu poslancov návrh zákona uviedla. Nech sa páči, pani poslankyňa.
Drábiková, Lucia, poslankyňa NR SR (2021-10-07):
Hlasovali sme o všetkých pozmeňujúcich návrhoch, pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Pellegrini, Peter, predseda NR SR (2015-05-06):
Pán predseda Blaha.
Šeliga, Juraj, podpredseda NR SR (2021-05-03):
Pán poslanec Pročko, nech sa páči.
Pellegrini, Peter, predseda NR SR (2015-09-23):
Teraz, pán spravodajca, prosím.
Martvoň, Anton, poslanec NR SR (2015-04-21):
Ďakujem pekne. Pán poslanec Mikloško, no v prvom rade musím povedať, že je dôvod na skrátené konanie o tomto zákone. Myslím si, že mal si korektné politické vystúpenie, ktoré jednoducho sa dalo očakávať, keďže všetci poslanci KDH vystúpili alebo dostali za úlohu vystúpiť k tomu. Tu chcem ale povedať jednu takú vec. Aj v súčasnosti je možné, a robia to viaceré firmy, že keď firmy uzatvárajú nejakú zmluvu s niekým, tak je tam podmienka, že v podstate v prípade, keď ten dodávateľ nevyplatí subdodávateľov, tak, samozrejme, mu môže byť pozastavená výplata tých peňazí za tú urobenú robotu a má tá firma oprávnenie vyplatiť miesto neho tých subdodávateľov. Sú už také klauzuly. Objavujú sa už aj teraz v zmluvách. Otázka znie, prečo takúto klauzulu do zmluvy nedal s Váhostavom vtedy pán Figeľ, keď sa to podpisovalo. Alebo sú aj iné zabezpečujúce inštitúty, že sa zaplatí zákazka, až keď je urobené dielo a keď v podstate sú všetci subdodávatelia vyplatení, čo sa teraz neudialo. No a čo sa týka tých schránkových firiem, no chcem iba pripomenúť, že keď bol problém s krajským šéfom SDKÚ Ščurkom za Radičovej vlády, keď získala zákazku jeho firma na prenájom budovy v Daňovom riaditeľstve, teda išlo tiež o nejakú cyperskú schránku, pani Radičová vtedy povedala, čo sa týka cyperských schránok, že Cyprus je členská krajina Európskej únie a že v tom nevidí problém. No tak treba si ujasniť aj v opozícii, či schránkové firmy na Cypre za Radičovej vlády neboli problém, za iných vlád sú už problém, ako to teda vlastne je, nehovoriac o tom, že najkrajší príklad toho bol, keď SDKÚ bolo financované cez schránkovú firmu v Londýne. To je najkrajší príklad v celej tej politike. Však v podstate pán Kaník to asi dobre vie.
R. Raši, minister zdravotníctva SR: (2009-04-28):
Cieľom navrhovaného právneho predpisu je odstránenie problémov vyplývajúcich z niektorých ustanovení zákona o posudzovaní a kontrole  hluku vo vonkajšom prostredí a zákona o ochrane zdravia ľudí v znení neskorších predpisov. Na základe skúseností z bežnej praxe a tiež ide o aktualizáciu a spresnenie niektorých  ustanovení na základe zmien vykonaných v legislatíve v poslednom období, uvedený právny predpis ukladá obci s najväčším počtom obyvateľov v aglomerácii vyhlásením orgánom samosprávneho kraja povinnosť zabezpečiť vypracovanie strategických hlukových máp pre územie aglomerácie. Zároveň sa náklady spojené s vypracovaním týchto máp presúvajú na obce. Tento návrh zákona predkladáme preto, lebo bolo problematické získanie prostriedkov  pre rezort zdravotníctva na zabezpečenie týchto strategických hlukových máp a nakoľko obce majú možnosť vypracovávať a dávať si vypracovávať strategické a hlukové mapy a môžu čerpať na tieto účely eurofondy, preto túto skutočnosť a túto kompetenciu dávame obciam. Ďakujem pekne.
Mezenská, Helena, poslankyňa NR SR (2013-03-13):
Pán poslanec Kuffa, ďakujem za to, že si upozornil na rozpor a nepomer existujúcich akútnych neriešených potrieb v zdravotníctve k potrebám, ktoré aj ja v kontexte predkladaného zákona o zavedení informačného elektronického systému v zdravotníctve považujem za podružné. Aj preto, čo spomenul pán poslanec Hlina, teda pre ten bezpečnostný aspekt, ale aj pre tento uvedený nepomer nastavený v neprospech neriešených akútnych potrieb v zdravotníctve nemožno túto legislatívnu snahu z mojej strany považovať za správne načasovanú. Rovnako aj mne to pripadá, ako by sme chceli s Ferrari jazdiť po poľných deravých cestách. Ďakujem.
P. Csáky, podpredseda vlády SR: (2006-04-20):
Vážený pán poslanec, na predmetnom zasadnutí nebol ani pán premiér prítomný. No preto požiadal ministra kultúry, aby ho informoval, aký bol jeho odpočet za tretie volebné obdobie. Podľa jeho slov vyzeral odpočet takto: 1. Dokončenie decentralizácie a stabilizácie a kultúrnej infraštruktúry. To bola úloha, v ktorej mal pán minister pocit najväčšieho dlhu. Z 36 inštitúcií, ktoré spravuje ministerstvo kultúry, bola decentralizovaná len jedna inštitúcia k 1. januáru 2006 a druhá je pripravená k 1. januáru 2007. 2. Záchrana a obnova pamiatkového fondu, program Obnovme si svoj dom. Ministerstvo vytvorilo nástroj na systematickú obnovu. Výška objemu prostriedkov už nebola celkom len v rukách ministerstva kultúry. Ide o prvý projekt v oblasti kultúry, na ktorého spolufinancovaní sa výrazne podieľa aj súkromný sektor. Podpora obnovy neštátnych pamiatok je rádovo vyššia, ako bola pred rokom 2003, keď štát v podstate prispieval len na pamiatky, ktoré mal vo vlastnej správe. Pravdaže, rozumiem aj naliehaniu pána ministra Chmela, aby sa objem finančnej podpory zo strany štátu zvyšoval. Dnes je pomoc štátu a súkromného sektora v podstate jedna ku jednej. 3. Dobudovanie komplexného systému podpory umenia a kultúry v neštátnej sfére. Opäť ministerstvo vytvorilo grantový systém, ktorý oproti 70 mil. v Pro Slovakii v roku 2002 niekoľkonásobne prevyšuje objemom a hlavne prehľadnosťou. 4. Obnova audiovizuálneho dedičstva. Po prvýkrát v dejinách Slovenskej republiky boli v roku 2005 a 2006 vyčlenené prostriedky v objeme cca 50 mil. korún ročne a o niekoľko dní bude minister kultúry predkladať vo vláde Projekt systematickej obnovy audiovizuálneho dedičstva Slovenskej republiky. 5. Revitalizácia filmového priemyslu. Dotáciami do filmovej tvorby sa časť tejto úlohy splnila. Ministerstvo kultúry pripravilo zákon o Slovenskej televízii, ktorý Národná rada Slovenskej republiky modifikovala práve v tej časti, ktorá do systému revitalizácie zapadala a tiež projekt obnovy do celkového riešenia prispeje. 6. Prezentácia v zahraničí Pro Slovakia. Ministerstvo kultúry opäť vytvorilo nástroj na systematickú a prierezovú prezentáciu Slovenska v zahraničí. Žiaľ, nedošlo k dohode na úrovni rezortov kultúry, ministerstva zahraničných vecí a ministerstva hospodárstva v tom, aby sa prezentácie koordinovali a aby kultúra mala svoje prioritné miesto. (Zvonenie telefónu v sále.)
J. Počiatek, minister financií SR: (2007-06-20):
Vládny návrh tohto zákona rieši presun pôsobností na úseku správy majetku štátu v oblasti uplatnenia reštitučných nárokov podľa zákona o mimosúdnych rehabilitáciách a v oblasti evidencie spoločenstiev bytov a nebytových priestorov. Vládny návrh tohto zákona rieši presun pôsobností na úseku správy majetku štátu a navrhuje sa, aby kompetencie v dotknutých oblastiach prešli z doterajších krajských úradov na obvodné úrady v sídle kraja. Návrh zákona okrem prechodu pôsobností na nový subjekt reaguje aj na akútne problémy aplikačnej praxe, hlavne v oblasti dočasnej správy majetku štátu, hospodárenia s pohľadávkami štátu, neupotrebiteľného majetku štátu a spravovania osobných údajov. Odporúčam súhlasiť s predloženým návrhom zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov a o zmene a doplnení niektorých zákonov. Ďakujem.
Ďuriš Nicholsonová, Lucia, podpredsedníčka NR SR (2016-10-25):
Ako ďalšia v rozprave vystúpi pani poslankyňa Verešová. Nech sa páči.
Laurenčík, Milan, podpredseda NR SR (2021-09-21):
Na faktické poznámky bude teraz reagovať pani poslankyňa Mária Šofranko, nech sa páči.
Blanár, Juraj, podpredseda NR SR (2021-05-12):
Pán predkladateľ Mazurek, môžete reagovať na faktické poznámky.
Grendel, Gábor, podpredseda NR SR (2022-09-20):
Tri faktické poznámky na vystúpenie pána poslanca. Končím možnosť prihlásiť sa s faktickými. Ako prvý pán poslanec Richard Takáč.
Hrnčiar, Andrej, podpredseda NR SR (2017-06-13):
Končím možnosť nahlásiť sa s faktickými poznámkami. Jedna faktická poznámka. Nech sa páči, pani poslankyňa Kaščáková.
Jurinová, Erika, podpredsedníčka NR SR (2015-10-01):
Ďakujem, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Huba.
Paška, Pavol, poslanec NR SR (2010-09-08):
Pán podpredseda, dámy a páni, dve vety. Chcem sa z tohto miesta zastať desať tisícov poctivých členov, členiek okrskových volebných komisií, ktorí v období 20 rokov demokratických volieb zabezpečili, že aj my tu dnes môžme slobodne hovoriť. Hovorím to preto, lebo ak niekto počúval vystúpenie pána poslanca, musel nadobudnúť dojem, že sme 20 rokov žili v temnote a že sú to len poslanci SaS, ktorí konečne zabezpečia demokratické voľby. Ďakujem všetkým tým desaťtisícom členov okrskových komisií. (Potlesk.)
Sulík, Richard, predseda NR SR (2011-03-25):
Stanovisko chce zaujať aj spoločný spravodajca, nech sa páči.
Laššáková, Jana, podpredsedníčka NR SR (2012-08-02):
Ďalej s interpeláciou pán poslanec Mikuláš Huba, predseda výboru. Nech sa páči.
Klus, Martin, poslanec NR SR (2019-01-31):
Ďakujem pekne. Pani ministerka, predpokladám, že skôr by som mal asi adresovať doplňujúcu otázku pánovi ministrovi, ale predsa len, je to pomerne blízko aj k vášmu rezortu. Sme v krajnom prípade pripravení podporiť aj krajné riešenie v podobe vojenskej intervencie, o ktorej sa hovorí v tejto súvislosti, prípadne nejaké zásadné zavedenie sankcií, pokiaľ sa súčasný prezident odmietne podriadiť tomu tlaku, o ktorom ste hovorili? Ďakujem pekne.
Matejičková, Zuzana, poslankyňa NR SR (2023-12-12):
Týmto sme hlasovali o všetkých pozmeňujúcich a doplňujúcich návrhoch. Pán predseda, keďže návrh zákona prerokúvame v skrátenom konaní, sme v treťom čítaní, prosím, otvorte rozpravu.
Grendel, Gábor, podpredseda NR SR (2022-12-06):
Otváram rozpravu, do ktorej som dostal tri písomné prihlášky, a to od pána poslanca Alojza Baránika, pána poslanca Juraja Šeligu a od pani poslankyne Márie Kolíkovej. Takže ako prvý písomne prihlásený vystúpi v rozprave pán poslanec Alojz Baránik. Nech sa páči, pán poslanec.
Číž, Miroslav, podpredseda NR SR (2016-02-11):
Pani podpredsedníčka Jurinová.
Cseh, Peter, poslanec NR SR (2023-03-28):
Ďakujem pekne za slovo. Kolega Igor Matovič, ďakujem pekne za tri a pol hodiny bezchybnej argumentácie. Ja si myslím, že každému súdnemu občanovi viac argumentov ani neni potrebné. Ale ja chcem, ale ja osobne chcem vyzvať vážených kolegov a kolegýň na konštruktívnu debatu. A to ja sa vás pýtam, čo je viac demokratické, ako motivovať občanov na to, aby sa zúčastnili volieb. Ak teraz sme počuli A, vlastne návrh od pána Matoviča, nazveme to, nazveme to... nazveme to áčkom. Ja vás poprosím, dajte to, prosím vás, dolu do správy, keď budete mať vystúpenie, ako, ako ďalej. Ako B. To znamená, že my sme predložili A, a skúsme byť konštruktívni a povedať, že B. Lebo keď, keď tu sedíte v demokratickom zvolenom parlamente, tak je vašou povinnosťou prijať, prijať zákony a konať tak, aby ste zvýšili účasť vo voľbách. A podľa môjho názoru – lebo Matovič – je v tomto prípade málo, lebo keď ide o účasť vo voľbách, o demokracii, tak je to podľa môjho názoru veľmi slabé, aby sme tu hovorili, že len Matovič. A týmto vás chcem teda vyzvať, že ak ste počuli teda teraz A, tak dajte aj B, lebo kriticky vie každý, ale skúsme konštruktívne rozmýšľať. Ďakujem.
I. Mikloš, podpredseda vlády a minister financií SR: (2003-10-24):
Preto možno dosť netradične a netypicky a dopredu sa za to ospravedlňujem, nezaujmem jednoznačné stanovisko a skôr nechám na zváženie poslancov, keďže chápem dôvody predloženia tohto návrhu, nechám na zváženie poslancov, či podporiť, alebo nepodporiť tento pozmeňujúci návrh. Ďakujem pekne.
J. Horváth, poslanec: (2008-01-29):
Považujem toto nie za vzburu a za vzburu opozície, ako ste to vy nazvali. Je to skôr také úsmevné, detinské dobrodružstvo, také chlapčenské vytrestanie, taká snaha o vytrestanie vládnej koalície, pričom sa však vám darí vytrestať ale obyvateľov Slovenska. Všetkých obyvateľov Slovenska, ktorí už dlhodobo niekoľko rokov počúvajú o myšlienke Európy, o tom, ako je podstatné byť členom Európskej únie, o tom, ako všetci chceme tam byť. Máme tu isté politické deklarácie a tento prejav, prejav nesúhlasu a nevôle, ktorý ste vyjadrili teraz svojimi slovami, je prejav vôle ublížiť ľuďom žijúcim na Slovensku po tom, ako si osvojujú postupne a ťažko niekedy to stotožňovanie sa s Európskou úniou. Ja to skôr považujem z vašej strany, myslím opozičnej strany, nielen SMK za istú ignoranciu a aroganciu vo vzťahu k Európe a obyvateľom Slovenska.
Žiga, Peter, podpredseda NR SR (2024-04-17):
S reakciou na faktické poznámky pani poslankyňa Jurík.
Hanuliaková, Jana, poslankyňa NR SR (2024-02-02):
Ďakujem. Ja si dovolím občanom a občiankam pripomenúť stav odhaľovania korupcie v minulých rokoch prečítaním úryvku z článku v nadväznosti aj na to, čo hovoril kolega: „Celkovo v rozmedzí rokov 2020 a 2022 rozhodol Špecializovaný trestný súd 288 korupčných káuz. Drvivá väčšina prípadov, ktoré sa dostanú pred súd, pritom skončí odsúdením. V sledovanom období zaznelo oslobodzujúce rozhodnutie iba 15-krát, teda v menej než 5 % prípadov. Najdôležitejšou informáciou je, že pred súd sa konečne dostávajú naozaj veľké prípady. Časť z nich zatiaľ nie je právoplatne ukončených, do úvahy treba vziať aj konania, ktoré sú stále v štádiu vyšetrovania, avšak zmena trendov je identifikovateľná už dnes. Pred tromi rokmi sme konštatovali, že postihovať sa stále darí najmä drobné úplatky do 100 eur, pričom významnejších prípadov je ako šafranu. Dnes to už nie je pravda. Drobná korupcia síce tvorí najväčší balík rozhodnutých vecí, avšak takmer pätinu rozhodnutí sa týka vecí s úplatkom 5-tisíc eur a viac. Čo je podstatnejšie, konečne prestáva platiť, že pred súd sa dostávajú výlučne malé ryby. Až 72 prípadov, teda jedna štvrtina rozhodnutí, sa týkala verejne činných osôb, pričom 11 z nich malo tak vysokú závažnosť, že skončila uložením nepodmienečného trestu." Tak a teraz sa treba teda zamyslieť, prečo táto vláda prichádza so zmenami, s ktorými prichádza, a teda ktoré sú v oblasti korupcie a závažnej trestnej činnosti. Ďakujem. (Potlesk.)
Laššáková, Jana, podpredsedníčka NR SR (2012-11-29):
Ďakujem, pani ministerka. Predtým ako prečítam druhú otázku, dovoľte mi, aby som na balkóne privítala zástupcov Vidieckeho parlamentu, ktorý na západnej terase už po jedenástykrát zorganizoval veľmi pekné podujatie. Takže vitajte a pozdravujeme vás. (Potlesk.) Druhú otázku položila pani poslankyňa Mária Ritomská ministrovi školstva, vedy, výskumu a športu Slovenskej republiky Dušanovi Čaplovičovi. A otázka znie: „Vážený pán minister, je všeobecne známe, že nikto nevie, koľko miliónov eur sa dostane do škôl, riešenia analytikov, ako získať potrebných 120 miliónov až 180 miliónov eur na vyššie platy učiteľov, sú jednoznačné, tvrdšia kontrola samospráv, zrušenie štátnych investičných stimulov či prehodnotenie priorít, pričom ďalšie skryté peniaze sú aj v organizáciách pod ministerstvom školstva, ktoré hospodária neefektívne, stovky miliónov eur by sa zase dali získať väčšou kontrolou samospráv, ktoré dostávajú od štátu ročne dokopy 1,2 miliardy eur na vzdelanie, prečo trváte na tom, že viac ako 5 % učiteľom k platom nedáte?“ Nech sa páči, pán minister, poprosím vás o odpoveď, ako aj o oznámenie skončenia odpovede.
Grendel, Gábor, podpredseda NR SR (2022-02-03):
Pán poslanec Vladimír Baláž.
Majerský, František, poslanec NR SR (2024-01-24):
Ďakujem pekne. Pán minister, keďže ste ma spomenuli, tak zareagujem. Ja si naozaj nemyslím, keď, vy viete ma zmieriť naozaj, lebo hovoríte  o dvoch prípadoch, ktoré boli vyšetrené. Ja si myslím, že by sme ich tu nemali spomínať, lebo som, sú vyšetrené tie veci, ak nie sú, tak nech sa vyšetria. Ja neodsudzujem ľudí, či niekto je, alebo nie je trestne stíhaný, ale poskytujem prvú pomoc každému bez rozdielu. Ale povedzte mi normálne, že je teraz, lebo ja som sa vás to takto pýtal, je teraz niekde ohrozená, ohrozené, je teraz niekde nejaké ohrozenie? Ale tak nám to povedzte, lebo ste to nepovedali. Lebo ste to povedali v dvoch prípadoch, ktoré sa už stali. Čiže preto sa vás pýtam, že ak je, povedzte to, a ja sa vás teraz pýtam, keď budete v rozprave, aby ste si to kľudne potom pripravili. Ja som to dnes už povedal, ja som tu už dnes ho... ja som tu už dnes hovoril, ak skrátime dobu odvolania, nebudú, budú môcť policajti pri dnešnom stave, aký majú, budú stíhať vyšetrovať prípady, teraz bežné veci, teraz hovorím o bežné veci, lebo to sa, to sa týka bežných ľudí naozaj, ja sa pýtam za bežných ľudí, ja sa nepýtam za nikoho iného, za bežných ľudí, budú to stíhať riešiť a budú to stíhať vyšetrovať, ak to urobíme? Ďakujem pekne.
A. Přidal, poslanec: (2004-09-08):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu zákona, zhodnotenie súladu s Ústavou Slovenskej republiky, s medzinárodnými zmluvami, ktorými je Slovenská republika viazaná, vplyv na štátny rozpočet, rozpočet obcí, rozpočty vyšších územných celkov. Zákon nebude mať dopad na štátny rozpočet, rozpočty obcí a vyšších územných ani na ostatné verejné financie vrátane financií sociálnych a zdravotných poistení, nezvýši sa počet zamestnancov v štátnej ani verejnej správe. Navrhovaným zákonom nie sú transponované do práva Slovenskej republiky právne akty Európskych spoločenstiev a Európskej únie . Osobitná časť dôvodovej správy potom obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskych spoločenstiev a právom Európskej únie, z ktorej vyplýva, že problematika návrhu zákona je upravená v práve Európskych spoločenstiev a nie je upravená v práve Európskej únie. Problematika návrhu zákona nie je prioritou aproximácie práva podľa čl. 70 Európskej dohody o pridružení a nie je prioritou Národného programu pre prijatie acquis communautaire odporúčané v Partnerstve pre vstup. Nie je prioritou aproximácie práva podľa skríningu. Nie je prioritnou úlohou vlády Slovenskej republiky, ale je úlohou zahrnutou do plánu legislatívnych úloh vlády na rok 2004. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh prerokovať v druhom čítaní. V súlade s rozhodnutím predsedu Národnej rady Slovenskej republiky z 20. augusta 2004 č. 847 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie a Výbor Národnej rady Slovenskej republiky pre verejnú správu. Za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v druhom čítaní do 32 dní a v gestorskom výbore aby bol prerokovaný do 34 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte všeobecnú rozpravu.
Hrušovský, Pavol, podpredseda NR SR (2010-09-07):
Pán poslanec Číž je poslancom prihláseným, posledným do rozpravy. Nech sa páči, pán poslanec, máte slovo.
Laššáková, Jana, podpredsedníčka NR SR (2012-06-20):
Pán poslanec Blanár, nech sa páči.
Bugár, Béla, podpredseda NR SR (2017-10-18):
Pán poslanec, keď mi poviete ako a dáte do mojich rúk zbraň, s ktorou sa to dá urobiť, veľmi rád, ale to budem používať aj voči vám. (Reakcia z pléna.) Takže... Ďakujem pekne. Takže ďakujem... (Reakcia ministra vnútra.) Pán minister, pán minister, zatiaľ (reakcia ministra vnútra), zatiaľ vediem rokovanie ja. Takže... (Reakcia ministra vnútra.) Napríklad. Aj to je dobrá metóda. Pán poslanec Baránik, nech sa páči, máte slovo. Chcete predtým ešte? Nech sa páči, pani poslankyňa Remišová ako žena má právo vždy najprv ako spravodajkyňa a navrhovateľka hocikedy. Nech sa páči.